
ПРОЕКТ ЗА ИЗМЕНЕНИЕ И ДОПЪЛНЕНИЕ НА

НАРЕДБА ЗА РЕДА И УСЛОВИЯТА
ЗА УСТАНОВЯВАНЕ НА ЖИЛИЩНИ НУЖДИ, ЗА НАСТАНЯВАНЕ ПОД НАЕМ   И РАЗПОРЕЖДАНЕ С ЖИЛИЩАОТ ОБЩИНСКИЯ ЖИЛИЩЕН ФОНД


Чл.3, ал.1 се изменя по следния начин:
Сега: Чл.3. (1) Кметът на общината организира управлението на общинските жилища, а непосредствения контрол върху същите се осъществява от дирекция ОСПСД.
Изменение: Чл.3. (1) Кметът на общината организира управлението на общинските жилища, а непосредствения контрол върху същите се осъществява от Дирекция АПИОЧР.


В чл.6, ал.1 се отменя т.5, т.5.1 до т.5.5, както следва:
Сега: Чл.6. (1) Право да кандидатстват за настаняване под наем в общински жилища по чл.2, ал.1, т.1 имат граждани и техните семейства, когато всички отговарят  едновременно на следните условия:
	5. лицата и членовете на тяхното семейство не притежават имущество на обща стойност по-голяма от равностойността на 40 минимални работни заплати по цени, както следва:
        5.1. налични парични средства по влогове, акции, дивиденти -  по номинална стойност;
        5.2. моторни превозни средства - по застрахователна стойност;
        5.3. земеделски земи – по данъчна оценка;
        5.4. фабрики, работилници, магазини, складове за търговска и стопанска дейност, ателиета и други основни и оборотни фондове и средства - по пазарна оценка изготвена от лицензиран оценител;
        5.5. недвижими имоти – по данъчна оценка на имотите.

Чл.6, ал.1, т.10 се изменя, както следва:

Сега: Чл.6, (1), т.10 обитават недостатъчна жилищна площ, съгласно нормите, определени с чл.1 от настоящата Наредба;

Изменение:  Чл.6, (1), т.10 обитават недостатъчна жилищна площ, съгласно нормите, определени с чл.10 от настоящата Наредба;


 чл.7  се изменя по следния начин:

Сега: Чл.7. Кандидатите за настаняване под наем в общински жилища представят следните документи:
        1. заявление - декларация по образец;
        2. удостоверение от съответната Териториална данъчна дирекция за декларираното имотно състояние на всички членове на семейството;
        3. удостоверение за брутните доходите на членовете на семейството за период от шест месеца назад, както следва:
        3.1. неработилите през този период и регистрирани в Агенция по заетостта, Дирекция "Бюро по труда" представят служебна бележка от съответната Дирекция "Бюро по труда";
         3.2. неработилите през този период и нерегистрирани в Дирекция "Бюро по труда" представят служебна бележка от съответната Дирекция "Бюро по труда", че не са регистрирани в Агенция по заетостта;
         3.3. получавалите социални помощи представят удостоверение от Дирекция "Социално подпомагане" за получените помощи или удостоверние, че не са получавали такива;
         3.4. самоосигуряващите се – годишна данъчна декларация по реда на ЗКПО и ЗДДФЛ.
         3.5. удостоверение от НОИ за получавани пенсии и обезщетения.
         4. копие от документ за самоличност – лична карта на всички членове на семейството;
         5. документи, удостоверяващи стойността на притежаваното имущество, съгласно чл.6, ал.1, т.5 от настоящата наредба;
         6. удостоверение от Агенция по вписванията по постоянен и настоящ адрес, че не са прехвърляли имоти на други лица през последните 10 г.;
         7. копие от актовете за раждане на деца, ненавършили 18 години;
         8. удостоверение за семейно положение;
         9. експертно решение от ТЕЛК на тези, които имат такъв документ;
      10. застрахователна стойност на МПС;
      11. копие от съдебно решение за развод, ако има такъв;
      12. данъчна оценка на имотите, ако притежавате такива;
      13. договор за наем;
      14. удостоверение за постоянен адрес за последната 1 година, а за селата - 6 месеца;
      15. удостоверение за настоящ адрес за последната 1 година,  а за селата - 6 месеца;
       16. за обстоятелството по чл.6, ал.1, т.11 се представя удостоверение по образец, издадено от  Община Ивайловград. 

Изменение: Чл.7. (1) Обстоятелствата по чл.6, ал.1, които се  установяват по служебен път  са следните:
1. обстоятелствата по чл.6, ал.1, т.1 и т.2 относно декларираното имотно състояние на всички членове на семейството, се установяват по служебен път чрез удостоверение от Отдел „Местни данъци и такси“ при Община Ивайловград;
2. обстоятелствата по чл.6, ал.1, т.3 и т.4 се установяват по служебен път чрез справка от Агенция по вписванията;
3.  обстоятелствата по чл.6, ал.1,  т.7 – т.11 се установяват по служебен път чрез справка от Община Ивайловград;
4. удостоверение за семейно положение;

(2) Кандидатите за настаняване под наем в общински жилища представят следните документи:
        1. заявление, вкл. декларации по образец;
        2. удостоверение за брутните доходите на членовете на семейството за период от шест месеца назад, както следва:
	2.1. неработилите през този период и регистрирани в Агенция по заетостта, Дирекция "Бюро по труда" представят служебна бележка от съответната Дирекция "Бюро по труда";
         2.2. неработилите през този период и нерегистрирани в Дирекция "Бюро по труда" представят служебна бележка от съответната Дирекция "Бюро по труда", че не са регистрирани в Агенция по заетостта;
         2.3. получавалите социални помощи представят удостоверение от Дирекция "Социално подпомагане" за получените помощи или удостоверние, че не са получавали такива;
         2.4. самоосигуряващите се – годишна данъчна декларация по реда на ЗКПО и ЗДДФЛ.
         2.5. удостоверение от НОИ за получавани пенсии и обезщетения.
	3. копие от актовете за раждане на деца, ненавършили 18 години;
	4. експертно решение от ТЕЛК на тези, които имат такъв документ;
	5. копие от документ за самоличност – лична карта.

 
Чл.11, ал.1 се изменя, както следва:
Сега: Чл.11.(1) За нуждаещите се от жилища лица, отговарящи на условията на чл.6, ал.1 в Дирекция  ОСПСД при Община Ивайловград  се съставя и поддържа картотека.
Изменение:  Чл.11.(1) За нуждаещите се от жилища лица, отговарящи на условията на чл.6, ал.1 в Дирекция  АПИОЧР при Община Ивайловград  се съставя и поддържа картотека.

	Чл.12, ал.5 се изменя, както следва:
Сега: Чл.12. (5) Изваждането от картотеката по предходната алинея се извършва въз основа на констативен протокол изготвен от служители на дирекция  ОСПСД.
Изменение: Чл.12. (5) Изваждането от картотеката по предходната алинея се извършва въз основа на констативен протокол изготвен от служители на Дирекция  АПИОЧР.

чл.14, ал.5 се отменя, както следва:
Сега: Чл.14. (5) Въз основа на настанителната заповед настаненото лице представя документи за открити партиди за консумативните разходи (ел. енергия и вода), след което кметът на общината сключва писмен договор със съответното лице.

Чл.15 се изменя, като се създава нова ал.2, както следва:
Изменение: Чл.15. (2) Въз основа на сключения договор, настаненото лице следва да прехвърли на свое име партидите за консумативните разходи (ел. енергия и вода).

	Чл.17, ал.4 се изменя, както следва:
Сега: Чл.17. (4) При принудително изземване на общинското жилище в отсъствието на обитателите му, служителите от дирекция ОСПСД изготвят протокол – опис в два екземпляра на завареното имущество, който се подписва от съставителя, представител на полицията и двама служители присъствали на изземването. Единият екземпляр от заповедта е предназначен за адресатите на заповедта.
Изменение: Чл.17. (4) При принудително изземване на общинското жилище в отсъствието на обитателите му, служителите от Дирекция  АПИОЧР изготвят протокол – опис в два екземпляра на завареното имущество, който се подписва от съставителя, представител на полицията и двама служители присъствали на изземването. Единият екземпляр от протокола е предназначен за адресата на заповедта.

Чл.23, ал.2, т.2 и т.3 се изменят, както следва:
Сега: Чл.23.
 (2). 2. удостоверение от Дирекция ФСДБДТ в Община Ивайловград, за притежаваните недвижими имоти - за всички пълнолетни членове;
          3. удостоверение за семейно положение;

Изменение: Чл.23.
 (2). 2. удостоверение от Отдел „Местни данъци и такси“ при Община Ивайловград, за притежаваните недвижими имоти - за всички пълнолетни членове (по служебен път);
[bookmark: _GoBack]          3. удостоверение за семейно положение (по служебен път);

	Чл.28, ал.2, т.2, т.7 и т.8 се изменят, както следва:
Сега: Чл.28.
 (2). 2. удостоверение от Дирекция ФСДБДТ по постоянен  и настоящ адрес за притежаваните недвижими имоти – за всички пълнолетни членове на семейството;
7. удостоверение за семейно положение;
8. удостоверение от ГРАОН за постоянен и настоящ адрес.
Изменение: Чл.28.
 (2). 2. удостоверение от Отдел „Местни данъци и такси“ по постоянен  и настоящ адрес за притежаваните недвижими имоти – за всички пълнолетни членове на семейството (удостоверение от съответната Териториална данъчна дирекция за декларираното имотно състояние на всички членове на семейството)  (по служебен път);
7. удостоверение за семейно положение (по служебен път);
8. удостоверение за постоянен и настоящ адрес (по служебен път).
 
Чл.31, ал.4 се отменя както следва:
Сега: Чл.31. (4) Забранява се за срок от 25 години продажбата на жилища построени или придобити от общината по друг начин след 01.01.2008 година.
					

В Чл.32 се изменят ал.1, т.3 и ал.2, както следва:
Сега: Чл.32.
 (1). 3. наемателят е бил наемател на общинско жилище не по-малко от 12 (дванадесет) месеца без прекъсване и е живял в такова без прекъсване в същия срок.
(2) При подаването на молбата за закупуване на общинското жилище се представят нови документи по чл.6, ал.2 както и документи, доказващи наличие на средствата необходими за закупуването на жилището и данни за техния произход.
Изменение: Чл.32.
 (1). 3. наемателят е бил наемател на общинско жилище не по-малко от 3 (три) години без прекъсване и е живял в такова без прекъсване в същия срок.
(2) При подаването на молбата за закупуване на общинското жилище се представят нови документи по чл.7, ал.2 както и документи (декларация), относно произхода на средствата необходими за закупуването на жилището; 
 

Чл.35, ал.2 се изменя, както следва:
Сега: Чл.35. (2) След плащане на цената, на дължимите данъци, такси и режийни разноски в посочения в заповедта срок, кметът сключва договор за покупко-продажба.
Изменение: Чл.35. (2). След плащане на цената, на дължимите данъци, такси и разноски в посочения в заповедта срок, кметът сключва договор за покупко-продажба.

